L'Arc-en-Ciel

L'Arc-en-Ciel ("Regnbuen" på fransk) ofte skrevet L'Arc〜en〜Ciel) er en japansk rockgruppe fra Osaka, dannet i 1991. Gruppen er en af de bedst sælgende grupper i Japan og har siden sin debut solgt over 15 millioner albums.

Historie

1991-1997 
Bassist og gruppeleder tetsuya samlede i 1991 forsanger hyde (da kendt som HIDE), guitarist HIRO og trommeslager PERO, og dannede gruppen L'Arc-en-Ciel. Den 12. juni 1992 forlod HIRO bandet, og tetsuya overtalte sin ven ken, til at droppe sine universitetsstudier og blive bandets nye guitarist. Senere samme år forlod PERO også gruppen, og sakura blev L'Arc-en-Ciels nye trommeslager.

Bandet udgav i 1993 deres debut album Dune, under det uafhængige pladeselskab Danger Crue, der nåede op på nr. 1 på Oricon indies hitlisten. Dette fangede flere større pladeselskabers opmærksomhed, og i 1994 skrev de kontrakt med Sony Music Entertainment Japans Ki/oon division. I 1997, kun 2 år efter deres store succes med pladen True, der blev deres første album til at nå over en million kopier, blev trommeslager sakura anholdt for heroin besiddelse og gruppens CD'er blev taget af hylderne.

1997- 2003 
L'Arc-en-Ciel gjorde deres comeback med koncerten "Reincarnation 97 Live" i Tokyo Dome, hvor de også præsenterede deres nye trommeslager yukihiro, tidligere trommeslager for Zi:Kill og Die in Cries.
Kort tid efter singlen "Niji"s udgivelse, skrev yukihiro kontrakt som den nye officielle trommeslager for L'Arc-en-Ciel. 
I 1998 udgav L'Arc-en-Ciel singlen "Winter Fall", der blev deres første single, som nåede nummer et på Oricon hitlisten. De udgav også to albums, Ark og Ray, der begge nåede toppen på Oricon music hitlisten, og var de første japanske albums til at blive udgivet samtidigt udenfor Japan. 
I 2001 blev singlen "Spirit Dreams Inside(Another Dream)" udgivet, og var den sidste CD til at blive udgivet før gruppens officielle pause. 
Under denne pause arbejdede hver af medlemmerne på deres egne soloprojekter.
ken startede Sons of All Pussys, med tidligere trommeslager sakura. 
hyde udgav to soloalbums, Roentgen og 666, spillede sammen med Gackt i filmen Moon Child, og spillede desuden også figuren Adam i filmen Kagen no Tsuki.
tetsuya startede sin solo karriere som Tetsu69 og yukihiko dannede Acid Android.

2004-2005 
I juni 2004 gjorde gruppen deres comeback med singlen "Ready Steady Go", der toppede Oricon Weekly singles hitlisten og blev brugt som temasang for den populære anime Fullmetal Alchemist.

I marts udgav de cd'en Smile, der blandt andet indholdte singlen "Hitomi no Juunin", og kort efter udgav de singlen "Jiyuu e no Shoutai", som blev den første single til at indholde en sang af P'unk-en-Ciel, gruppens alter ego gruppe.
I juli 2004 gjorde L'Arc-en-Ciel deres debut i Nord Amerika til anime conventionen "Otakon", hvorefter en DVD af deres optræden blev udgivet af Tofu Records, Sony Music Japans amerikanske label. Senere, i 2007, skrev L'Arc-en-Ciel kontrakt med HMV America.
I august 2005 tog gruppen på landsdækkende turné, hvorefter de tog på endnu en turné "Asia Live 2005", hvor gruppen blandt andet optrådte i Seoul og Shanghai.
Efter disse to turnéer vendte medlemmer igen tilbage til deres soloprojekter.

2006-nu 
I november 2006 optrådte L'Arc-en-Ciel to gange i Tokyo Dome for at markere deres 15-års jubilæum. Biletterne var solgt ud i løbet af 2 minutter, endnu hurtigere end deres tidligere 4-minutters rekord ved comeback koncerten i Tokyo Dome, i 1997. 
I 2007 udgav gruppen en række singler der alle nåede toppen på Oricon hitlisterne og året efter tog gruppen på turnéen "L'7", hvor de besøgte en række større asiatiske byer, samt holdt deres første koncert i Europa, i Paris, Frankrig.
I 2009 dannede hyde rock gruppen Vamps sammen med Oblivion Dusts K.A.Z, og udgav albummet "Vamps".
I 2010 annoncerede tetsu at han havde ændret sit stage-name til tetsuya.
Året efter blev det offentliggjort at L'Arc-en-Ciel ville udgive deres tolvte studiealbum "Butterfly", der skulle indeholde alle singler fra "Drink it Down" og frem, samt de nye hitsingler "Good Luck My Way", "Chase" og "X X X". Plus at de ville udgive deres første album som "P'unk-en-Ciel" den samme dag. 
Gruppen holdt koncerten "L'A Happy New Year!", i Makuhai Messe, hvor de både fejrede deres 20-års jubilæum og nytårsaften. De fejrede igen deres 20-års jubilæum med koncerterne "20th L'Anniversary Concert" der blev holdt på Ajinomoto Stadium i Tokyo, i maj måned.
Efter udgivelsen af Butterfly den 8. februar 2012, tog gruppen på verdensturné hvor de optrædte i Hong Kong, Bangkok, Shanghai, Taipei, New York, London, Paris, Singapore, Jakarta, Seoul, Yokohama, Osaka, Tokyo og Honolulu. 
Koncerten i New York tog sted i Madison Square Garden hvorved L'Arc-en-Ciel blev den første japanske gruppe til at optræde på denne legendariske scene. 
Ved koncerten i Honolulu den 31. Maj erklærede borgmesteren Peter Carlisle den 31. Maj som "L'Arc〜en〜Ciel dag", da han følte at gruppen "havde lavet et stort bidrag til at bygge en bro af venskab imellem Hawaii og Japan".
Efter jubilæumskoncerterne åbnede L'Arc-en-Ciel for en stemmeside på deres hjemmeside, hvor fans verden over kan stemme på hvilke lande de ønsker, L'Arc-en-Ciel skal besøge på deres næste verdensturné.

Medlemmer

L'Arc-en-Ciel 
 hyde – vokal, lejlighedsvis rytmeguitar (1991-nu)
 Gik oprindeligt under navnet HIDE
tetsuya – bas, back-up vokal (1991-nu)
 Gik oprindeligt under navnet TETSU, derefter tetsu.
 ken – guitar, back-up vokal (1992-nu)
 yukihiro – trommer, percussion (1998-nu)
 Tidligere Medlemmer  
HIRO – guitar (1991-1992)
PERO – trommer (1991-1992)
sakura – trommer, percussion (1993-1997)

P'unk-en-Ciel 
T.E.Z P'UNK (tetsuya) – vokal
 Brugte originalt navnet TETSU P'UNK.
HYDE P'UNK (hyde) – guitar, back-up vokal
YUKI P'UNK (yukihiro) – bas, back-up vokal
KEN P'UNK (ken) – trommer

Diskografi

Singler 
25. november 1992: Floods of Tears"/"Yasouka" (夜想花)
21. oktober 1994: Blurry Eyes
6. juli 1995: Vivid Colors
20. oktober 1995: Natsu no Yuu-utsu -Time to Say Good-bye-(夏の憂鬱[time to say good-bye]
8. juli 1996: Kaze ni Kienaide (風にきえないで)
17. oktober 1996: Flower
21. november 1996: Lies and Truth
17. oktober 1997: Niji (虹)
28. januar 1998: Winter Fall
25. marts 1998: Dive to Blue
8. juli 1998: Honey
8. juli 1998: Kasou (花葬)
8. juli 1998: Shinshoku (Lose Control)(浸食 〜lose control〜)
7. oktober 1998: Snow Drop
14. oktober 1998: Forbidden Lover
21. april 1999: Heaven's Drive
2. juni 1999: Pieces
11. august 1999: Driver's High
27. oktober 1999: Love Flies
19. januar 2000: Neo Universe/Finale
19. juli 2000: Stay Away
5. september 2001: Spirit Dreams Inside -Another Dream-
4. februar 2004: Ready Steady Go
3. marts 2004: Hitomi no Juunin(瞳の住人)
2. juni 2004: Jiyuu e no Shoutai(自由への招待)
13. januar 2005: Killing Me
6. april 2005: New World
18. maj 2005: Jojoushi(叙情詩)
20. juli 2005: Link
30. august 2006: The Fourth Avenue Café
30. maj 2007: Seventh Heaven
29. august 2007: My Heart Draws a Dream
10. oktober 2007: Daybreak's Bell
14. november 2007: Hurry Xmas
2. april 2008: Drink It Down
27. august 2008: Nexus 4/Shine
27. januar 2010: Bless
29. juni 2011: Good Luck My Way
12. oktober 2011: X X X(Kiss Kiss Kiss)
21. december 2011: Chase

*Alle datoer er de japanske udgivelsesdatoer

Eksterne henvisninger 

 Official website
 Official Facebook
 Official MySpace
 L'Arc-en-Ciel at Danger Crue Records

Kilder 

Musikgrupper fra Japan
Progressiv rock-grupper
Alternative grupper
Musikgrupper fra 1991